'"Blessuð sólin tekur að skína"'
Nokkuð þungbúið í morgunsárið og sums staðar lítils háttar væta, en á Grænlandshafi er dálítill hæðarhryggur í vexti og þokast hann nær landinu. Þegar hryggurinn nálgast brotnar skýjahulan smám saman upp á vesturhelmingi landsins og "blessuð sólin tekur að skína á menn og málleysingja," segir í hugleiðingum veðurfræðings Veðurstofu Íslands.
Á morgun er hæðarhryggurinn kominn vel inn yfir land og því spáð ágætisveðri með talsverðu sólskini nema allra austast þar sem áfram verður þungbúið og einhver væta til kvölds. Hiti verður með ágætum, að sögn veðurfræðingsins, einkum þar sem sólar nýtur, en spáð er allt að 19 stiga hita sunnanlands.
Ólíklegt er þó að þessi blíða standi lengi yfir því nýjar lægðir og úrkomusvæði munu sækja að landinu þegar líður á miðvikudag og síðan aftur á föstudag.
Veðurvefur mbl.is
Svona er spáin næstu daga:
Á þriðjudag:
Hæg norðlæg eða breytileg átt og léttskýjað á vestanverðu landinu, en skýjað eystra og þokuloft eða súld við ströndina. Hiti 10 til 19 stig, hlýjast sunnan til.
Á miðvikudag:
Hæg suðlæg átt og bjart með köflum, en dálítil væta við suður- og vesturströndina um kvöldið. Hiti 12 til 17 stig að deginum.
Á fimmtudag:
Hægir vindar, skýjað með köflum og yfirleitt þurrt, en áfram fremur hlýtt.
Á föstudag:
Sunnanátt og rigning eða súld, en lengst af þurrt norðaustan til. Milt veður.
Á laugardag:
Vestlæg eða breytileg átt og víða skúrir eða dálítil rigning og kólnar lítið eitt.
Á sunnudag:
Útlit fyrir norðlæga átt með lítils háttar vætu úti við norðurströndina, en annars bjart með köflum og fremur svalt.
Nokkuð þungbúið í morgunsárið og sums staðar lítils háttar væta, en á Grænlandshafi er dálítill hæðarhryggur í vexti og þokast hann nær landinu.
Þegar hryggurinn nálgast brotnar skýjahulan smám saman upp á vesturhelmingi landsins.
Á morgun er hæðarhryggurinn kominn vel inn yfir land og því spáð ágætisveðri með talsverðu sólskini nema allra austast þar sem áfram verður þungbúið og einhver væta til kvölds.
Hiti verður með ágætum einkum þar sem sólar nýtur, en spáð er allt að 19 stiga hita sunnanlands.
Ólíklegt er þó að þessi blíða standi lengi yfir.
Nýjar lægðir og úrkomusvæði munu sækja að landinu þegar líður á miðvikudag og síðan aftur á föstudag.